
GRLFYDDYDAU. 


GAN 


T. Edwards, (Twm o'r Nant). 


nu uu yN 


Cenir ar y mesur :—“Dimai Goch.” 


Pob dyn a dynes gynes gall 

Mae'n ddiwall mewn addewid 

Fod rhaid i bawb sy'n chwenych byw 
Feddwl am ryw gelfyddyd; 

Rhai i'r glynau, rhai i'r glenydd, 
Rhag tylodi i ymboeni beunydd; 
Rhai yn Hwsmyn drwy bob d'rysni, 
Rhai 'mhob swyddau rhag ofn soddi, 
Helynt lidiog rhag tylodi. 

Y Gof a'r Saer ar gyfer sydd, 

A thylwyth Crydd a Theiliwr, 

Y Tanner crych, a'r Tynwr croen, 
A'r Gwe'ydd mewn poen a'r Panwr, 
A vr Tinceriaid hwythau'n curo, 

A'r Melinydd yn melino 

Ac yn tolli cymaint allo, 

Brickl'ers, Masiwn, yn dra misi, 
Nailers, Tailors yn cyd-holi; 

Pob 'deiladaeth rhag tylodi. 


A gwyr y gyfraith croes eu bryd, 
Hoff ryddid, a'r Ffeiriadau, 
Degymwyr, Trethwyr, Pwythwyr pur, 
A siapus wyr y siopau, 

Clochyddion, Doctors yn cyd-actio, 
Ac yntau'r Cigydd a'r gwynt cogio 
Weithiau'n lladd ac weitbiau'n blingo, 
Llinwr, Turner, yn llawn taerni, 
Glwfer, Saddler, sodlwr gwisgo: 
Pawb a lediant rhag tylodi. 


Chwarelwr, Tyrchwr, Calchwr caeth, 
A'r canwr Perth a'r Porthwr, 
Exciseman, Supervisor pric 

Wr byrbwyll dric, a'r Barbwr ; 
Brazier, Cutler, Pedler, Pwllwr, 

Oolier, Miner, Painter, Printiwr, 
Lliwydd, Cribydd, Pibydd, Pobwr, 
Cario potiau, c'weirio pwti, 

A physgota a gwneyd basgedi, 
Pob 'deiladaeth rhag tylodi. 


Y Cariwr coed, a'r Llifiwr cul 

A'r gwladaidd ful asglodion, 

Baledwrs, Racsiwrs, Olocsiwrs clau 

A'r Jaggers, glorian glewion ; 

Pilio rhisgil, a thori a rhasglo 

Cordio a llosgi, cario a llusgo, 
Forgemen, Founders, pawb yn ffwndro 
Llongwyr, Sawnwyr, sydyn gwisgi, 
A'r Swyddogion sydd i'w rhegi 
Rhwygant wledydd rhag tylodi. 


'Tafarnwr, Bragwr, trechwr trwm 
A'r Nodwr llwm anwydog, 

Sebonwr, O'nwyllwr, gweithiwr gwêr 
Sweep, a. Chobler chwiblog, 

Hetiwr, Olociwr, Garddwr gwirdda, 
'Tôwr a'r Cowper taer eu copa; 

A'r Turnpeiciwr a'r trwyn pica, 


“'Troliau ganoedd a gwageni, 


A gwyr yr hoitiau a'u gwarau ati 
Yn gyru'n llidiog rhag tylodi. 

Rhai yn cerdded gwlad a thre, 
A rhyw goeg wyrthiau i'w gwerthu, 


Rhai yn crio yn nrysau tai . 


Mewn cwynion,—a rhai'n canu; | 
'Telynwyr, Ffidler, Jockey, Porthmon, e 
Beili, Cwnstabl, Jailer, Hangmon, 

Rhai'n dwyllodrus, rhai'n lladron, 

Felly beunydd mae rhai'n ymboeni, | 
Mewn rhyw alwad yn rheoli, 


Rhwyg taledig rhag tylodi. 


A swm y cwbl drwbl drud 

O boenau'r bywyd beunydd, 

Yw'n dysgu ni trwy dasg a wnaeth 
Gair odiaeth y Creawdydd : 

Beth yw tlodi a phob hynt lidiog, 
Ond galw dynion er gwel'd enwog 
Allu llaw yr Hollalluog ? 

Am bob doethineb a berthynant, 
Y'mhob celfyddyd, hap coel feddiant, 
Duw a ddylau gael addoliant. 








O. E. Jones a'i Gyf., Argraffwyr, Llanrwst. 





